Na temelju članka 21. stavak 1. Zakona o pravu na pristup informacijama (Narodne novine, broj 172/03.) i članka 21. Statuta Općine Lastovo, Općinsko vijeće Općine Lastovo, na 82. sjednici održanoj 28. siječnja 2005 godine, donijelo je

ODLUKU
o pravu na pristup informacijama
 kojima raspolažu tijela Općine Lastovo

Članak 1.
Ovom Odlukom utvrđuju se tijela Općine Lastovo (u daljnjem tekstu: Općina) koja su dužna, u cilju ostvarivanja javnosti rada, omogućiti pristup informacijama i dokumentima svim ovlaštenicima prava na informaciju, te se utvrđuje upravno tijelo u čijem je djelokrugu obavljanje poslova u svezi s osiguravanjem prava na pristup informacijama.
Članak 2.
	Tijela Općine obvezna su omogućiti pristup informacijama:
      - redovitim objavljivanjem određenih informacija,
      - neposrednim pružanjem informacije ovlašteniku koji je podnio zahtjev,
- uvidom u dokumente i pravljenjem preslika dokumenata koji sadrže traženu informaciju,
- objavom općih akata na oglasnim pločama Pjevor i Ubli,
	   - na drugi propisani način.
Tijela Općine mogu uskratiti pravo na pristup informaciji u slučajevima propisanim zakonom.

Članak 3.
Tijela Općine koja su dužna u cilju ostvarivanja javnosti rada omogućiti pristup informacijama i dokumentima su Općinsko vijeće i predsjednik Općinskog vijeća.
Tijela Općine dužna su omogućiti pristup informacijama i dokumentima ovlaštenicima prava na informaciju putem Jedinstvenog upravnog odjela u rokovima određenim Zakonom o pravu na pristup informacijama.
Općinsko Vijeće će posebnim aktom podrobnije utvrditi uvjete pod kojima se omogućava neposredan uvid javnosti u rad tijela Općine.

Članak 4.
U cilju izrade sistematiziranog pregleda informacija s opisom sadržaja, namjenom, načinom osiguranja i vremenom ostvarivanja prava na pristup informacijama u Općini će se ustrojiti Katalog informacija.
Odluku o ustrojavanju Kataloga informacija kao i rješenje o imenovanju službene osobe mjerodavne za rješavanje ostvarivanja prava na pristup informacijama  u Općini Lastovo donosi Općinsko vijeće.
Članak 5.
Ova Odluka stupa na snagu osmog dana od objave u Službenom glasniku Općine Lastovo.
                                                                         
                                                                                                                 PREDSJEDNIK 
                                                                                                                 OPĆINSKOG VIJEĆA

                                                                                                                      Luka Lešić, v.r.
KLASA: 008-01/05-01/02
URBROJ: 2145-02/01-05-1
Lastovo, 28. siječnja 2005.